Refugjatja e parë nga Afrika drejt Kongresit amerikan
Ligjvënësja në shtetin Minesota, 35 vjeçarja Ilhan Omar, është një hap më afër për tu bërë gruaja e dytë myslimane në politikëbërjen e Uashingtonit.
Fitorja historike të Ilhan Omarit në zgjedhjet paraprake për të përfaqësuar Distriktin 5 të Minesotës në Kongresin amerikan, u realizua bazuar mbi një mesazh të thjeshtë. Mesazhi ishte se ajo i kupton të rinjtë, votuesit liberalë që përbëjnë një pjesë të madhe të distriktit të saj. Ishte një mesazh që solli fitore në 2018 dhe dy vjet më parë, kur fitori zgjedhjet e para në legjislaturën e shtetit. Khalid Mohamed është votues somalezo-amerikan. Votuesi Khalid Mohamed pajtohet me synimet e zonjës Omar për të rritur pagën minimale federale dhe reduktuar borxhin e studentëve. Ai ishte një prej mijëra somalezo-amerikanëve që votoi në zgjedhjet paraprake. Por profesori i Shkollës Humphrey për Marrëdhëniet me Publikun në Universitetin e Minesotës, Larry Javobs, thotë se votat somalezo-amerikane janë vetëm një pjesë e suksesit të zonjës Omar. Zërat e rinj që kanë sfida të vjetra dhe të reja për t’u përballur: thotë Ilhan Omar. Aktualisht ajo është udhëheqëse e pakicës demokrate në Dhomën e Përfaqësuesve të shtetit Minesota dhe kundërshton ndarjet e familjeve në kufi; ajo është kritike e administratës së Presidentit Trump për ndalimin e hyrjes së myslimanëve në Amerikë. Votuesi Khalid Mohamed shpreson se eksperienca personale e zonjës Omar do të ndikojë tek debati në Kongresin amerikan për politikat e imigracionit. Ai shpreson që zgjedhja e zonjës Omar shërben si mesazh jo vetëm tek një komunitet i madh fetar, por në të gjithë kontinentin. Kjo punë fillon për zonjën Omar pas zgjedhjeve të përgjithshme të nëntorit, që ka gjasa të fitojë, ndërsa rajoni që ajo kërkon të përfaqësojë ka prirje të fuqishme pro kandidatëve demokratë.